বড়দিনের কেক বাজারে চলে আসতে শুরু করেছে। কিন্তু কতটা স্বাস্থ্যসম্মত উপায়ে তৈরি হচ্ছে সেই কেক? তা খতিয়ে দেখতেই এ দিন নিউ মার্কেট চত্বরে বেশ কয়েকটি বেকারিতে হানা দেন ডেপুটি মেয়র অতীন ঘোষ-সহ পুরসভার আধিকারিকরা। আর সেই অভিযানেই কাঠগড়ায় উঠল দু’টি নামী কেক নির্মাতা সংস্থা। দু’টি সংস্থাকেই পুরসভার পক্ষ থেকে নোটিস পাঠানো হচ্ছে।
অভিযোগ, কেক তৈরির সময়ে অধিকাংশ ক্ষেত্রেই  গ্লাভস না পরেই কেক মিক্সিং করছেন বেকারির কর্মীরা। নামী সংস্থা বেকারিতেও একই ছবি ধরা পড়ে। 

এই বিষয়ে অন্যান্য খবর

মুরগির সঙ্গে ডিমের ঝোলেও ‘বিষ’! নিমেষে হলুদ হল ‘লাল’, দেখুন ভিডিও


এমনকী যে ট্রেগুলিতে কেক তৈরি হচ্ছে, সেগুলিও দীর্ঘদিন বদলানো হচ্ছে না বলে অভিযোগ ডেপুটি মেয়রের। অবিলম্বে কাজ করার সময়ে হাতে গ্লাভস পরার নির্দেশ দেন অতীনবাবু। বেকারির সিমেন্টের বদলে মার্বেলের ফ্লোর তৈরিরও নির্দেশ দেন তিন। যেখানে কেক তৈরি হচ্ছে, সেখানকার পরিবেশ স্বাস্থ্যসম্মত করার নির্দেশ দিয়েছেন অতীনবাবু। কেক তৈরির সময়ে যাতে গুণগত মান বজায় রাখা হয় এবং স্বাস্থ্যবিধি মানা হয়, সেই নির্দেশও দেন তিনি।
দেখুন ভিডিও
 

অতীনবাবু জানিয়েছেন, পুরসভার পক্ষ থেকেই দু’টি সংস্থাকেই নোটিশ পাঠানো হবে। নির্দিষ্ট সময়ের মধ্যে প্রয়োজনীয় পদক্ষেপ না করলে পুরসভার পক্ষ থেকে আইন অনুযায়ী কড়া ব্যবস্থা নেওয়া হবে বলে হুঁশিয়ারি দেন ডেপুটি মেয়র।